CELEX: C2006/048/03
Language: fi
Date: 2006-02-25 00:00:00
Title: Yhteisöjen tuomioistuimen tuomio, (toinen jaosto)  10 päivänä tammikuuta 2006 , asiassa C-94/03: Euroopan yhteisöjen komissio vastaan Euroopan unionin neuvosto (Kumoamiskanne — Rotterdamin yleissopimuksen hyväksymisestä tehty neuvoston päätös 2003/106/EY — Ilmoitetun ennakkosuostumuksen menettely — Kansainvälisen kaupan kohteina olevat vaaralliset kemikaalit ja torjunta-aineet — Oikeudellisen perustan valinta — EY 133 ja EY 175 artikla)

25.2.2006   
            
            
               FI
            
            
               Euroopan unionin virallinen lehti
            
            
               C 48/2
            
         
      YHTEISÖJEN TUOMIOISTUIMEN TUOMIO,
   (toinen jaosto)
   10 päivänä tammikuuta 2006,
   asiassa C-94/03: Euroopan yhteisöjen komissio vastaan Euroopan unionin neuvosto (1)
   
   (Kumoamiskanne - Rotterdamin yleissopimuksen hyväksymisestä tehty neuvoston päätös 2003/106/EY - Ilmoitetun ennakkosuostumuksen menettely - Kansainvälisen kaupan kohteina olevat vaaralliset kemikaalit ja torjunta-aineet - Oikeudellisen perustan valinta - EY 133 ja EY 175 artikla)
   (2006/C 48/03)
   Oikeudenkäyntikieli: englanti
   Asiassa C-94/03, jossa on kyse EY 230 artiklaan perustuvasta kumoamiskanteesta, joka on nostettu 28.2.2003, Euroopan yhteisöjen komissio, asiamiehinään G. zur Hausen, L. Ström van Lier ja E. Righini, vastaan Euroopan unionin neuvosto, asiamiehinään aluksi B. Hoff-Nielsen ja M. Sims-Robertson, sittemmin M. Sims-Robertson ja K. Michoel, jota tukevat Ranskan tasavalta, asiamiehinään G. de Bergues, F. Alabrune ja E. Puisais, Alankomaiden kuningaskunta, asiamiehinään G. Sevenster, S. Terstal ja N. A. J. Bel, Itävallan tasavalta, asiamiehenään E. Riedl, Suomen tasavalta, asiamiehenään T. Pynnä, Ison-Britannian ja Pohjois-Irlannin yhdistynyt kuningaskunta, asiamiehenään R. Caudwell, avustajanaan barrister A. Dashwood, ja Euroopan parlamentti, asiamiehinään aluksi C. Pennera ja M. Moore, sittemmin M. Moore ja K. Bradley, yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans (esittelevä tuomari) sekä tuomarit J. Makarczyk, C. Gulmann, P. Kūris ja J. Klučka, julkisasiamies: J. Kokott, kirjaaja: johtava hallintovirkamies L. Hewlett, on antanut 10.1.2006 tuomion, jonka tuomiolauselma on seuraava:
   
               1)
            
            
               Kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen hyväksymisestä Euroopan yhteisön puolesta 19 päivänä joulukuuta 2002 tehty neuvoston päätös 2003/106/EY kumotaan.
            
         
               2)
            
            
               Euroopan yhteisöjen komissio ja Euroopan unionin neuvosto vastaavat omista oikeudenkäyntikuluistaan.
            
         
               3)
            
            
               Ranskan tasavalta, Alankomaiden kuningaskunta, Itävallan tasavalta, Suomen tasavalta, Ison-Britannian ja Pohjois-Irlannin yhdistynyt kuningaskunta sekä Euroopan parlamentti vastaavat omista oikeudenkäyntikuluistaan.
            
         
      (1)  EUVL C 101, 26.4.2003.